Пьотр Бутурлин
Тайна

Превод от руски: Петър Велчев, 2008

chitanka.info

В живота има страници укрити,

в сърцето бродят страшни привидения,

дори и у светеца са зарити —

тъй както в гроба — стари угризения.

Макар че бързо се изнизват дните,

макар че властва вечното забвение,

и хората, делата и мечтите

изтрива всяко ново впечатление —

един далечен призрак се явява,

по волята на тайни заклинания

възкръснал от сърдечните ни рани;

той не вселява страх, не укорява

и няма власт да причини страдания,

но как мъсти! Как мъчи съвестта ни!

1887

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.